Diari Oficial de la Generalitat Valenciana


Sumari del DOGV 3685, del 10-02-2000 (2000/810)

Notificació a l’interessat sobre l’acceptació expressa del càrrec de patró de la Fundació Gávila Ferrer de Dénia (Expedient número 669/1999).
---------------------------------------------------------------------------------------------------------------------------------------------

### Dades del document

Número de DOGV
:   3685

Data del DOGV
:   10-02-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/810


Organisme emissor
:   Conselleria de Justícia i Administracions Públiques

Tipus de document
:   Anunci

Notificació a l'interessat sobre l'acceptació expressa del càrrec de patró de la Fundació Gávila Ferrer de Dénia (Expedient número 669/1999). [2000/F810]
  
Als efectes de regularitzar i actualitzar la situació jurídica de l'òrgan de govern o patronat de la Fundació Gávila Ferrer, inscrita a Dénia (Alacant), que figura inscrita en aquest Registre de Fundacions de la Comunitat Valenciana amb el número 009(A), i sent els cridats a ser patrons el rector, el capellà de les Religioses Agustines, el comandant de la Marina de Dénia, el cap de la Guàrdia Civil i el registrador de la propietat.
  
I havent acceptat el càrrec de la forma legalment establida el senyor Guillermo Gilabert Llobell, en la seua condició de rector de Nostra Senyora de l'Assumpció de Dénia.
  
Se us requereix perquè en el termini de 10 dies, comptadors des de l'endemà de la publicació del present edicte, i a l'empara del que disposa l'article 76.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, manifesteu de forma expressa la vostra voluntat d'acceptar o no acceptar el càrrec de patró de la citada fundació.
  
A aquests efectes, podreu manifestar la vostra voluntat mitjançant un escrit dirigit al Servei d'Entitats Jurídiques de la Secretaria General de la Conselleria de Justícia i Administracions Públiques, el registre d'entrada del qual té la seu a València, carrer de l'Historiador Chabás, número 2, sense perjudici que amb posterioritat es formalitze la vostra acceptació del càrrec de patró, en els termes previstos en l'article 13.4 de la Llei 8/1998, de 9 de desembre, de Fundacions de la Comunitat Valenciana (en escriptura pública, en document privat, amb firma legitimada per notari, o mitjançant la compareixença realitzada a l'efecte al Registre de Fundacions). Les dites acceptacions s'hauran de trametre a aquest protectorat (excepte en l'últim supòsit) amb dues còpies autoritzades o legitimades (no simples) del document que reculla l'acceptació. Les acceptacions efectuades s'inscriuran en el Registre de Fundacions, mitjançant una resolució motivada.
  
En el cas que transcorregut el termini assenyalat no hàgeu manifestat de forma expressa la voluntat d'acceptar el càrrec de patró, s'entendrà que no accepteu el càrrec per al qual vau ser cridat, d'acord amb les disposicions reguladores de la institució. Igualment se us comunica que el protectorat, a l'empara de l'article 18.1 de la Llei 8/1998, de 9 de desembre, de Fundacions de la Comunitat Valenciana (DOGV núm. 3.391, d'11 de desembre), estarà facultat per a designar la persona o persones que integren provisionalment el patronat, fins que s'aprove la modificació estatutària i es cobrisquen les vacants, o bé procedir a la seua extinció i posterior liquidació.
  
València, 21 de desembre de 1999.- La secretària general: Carmen Galipienso Calatayud.